open-index/open-wikipedia-markdown huggingface dataset:
Vitrupe

**Vitrupe** (arī **Naužupe**, augštecē — **Baurupe**, **Lielupīte**, **Reiņupe**) ir upe Limbažu novadā. Iztek no Riebezera. Pēc cita uzskata iztek no Lādes ezera pie Nabes un ar nosaukumu **Reiņupe** (arī **Nabe**) tek līdz Riebezeram, šķērsojot Skujas ezeru, Auziņu ezeru un Mazezeru. Šajā posmā uzņem lielākās pietekas Kranupīti un Cimeļupi. Liepupes-Reiņupes kanāls savieno ar Liepupi. Pēc iztekas no Riebezera līdz Ķirbižiem Vitrupe tek pa ~0,5 km platu un 15 m dziļu ieleju. Pēc Ķirbižiem ieleja sašaurinās un tuvojoties jūrai izbeidzas. Reiņupe un Vitrupes daļa no Vitrupes ciema līdz Ķirbižiem regulēta.

Upi šķērso autoceļi A1 P53 un P11, kā arī bijušais Rīgas - Rūjienas dzelzceļš. Lielākās apdzīvotās vietas krastos: Vitrupe, Jumpravmuiža.

## Atsauces
Vitrupe (nozīmju atdalīšana)

**Vitrupe** var būt:
* Vitrupe, upe Vidzemē
* Vitrupe - apdzīvota vieta Viļķenes pagastā
* Vitrupe - apdzīvota vieta Salacgrīvas pagastā
Antropomorfisms

[thumb|200px|Antropomorfisks [trusis Džona Teniela ilustrācijā Luisa Kerola grāmatai "Alises piedzīvojumi Brīnumzemē"]]
**Antropomorfisms** ( — ‘cilvēks’,  — ‘forma, veids’) ir cilvēka īpašību (kā fizisku, tā emocionālu) piedēvēšana dažādām lietām vai būtnēm, piemēram, dabas parādībām, dzīvniekiem, augiem, kā arī izdomātām jeb mītiskām būtnēm. Par antropomorfismu dēvē arī dieva iztēlošanos cilvēka veidolā. Antropomorfiskas dievības raksturīgas politeismam jeb daudzdievībai. Antropomorfiski objekti spēj just pārdzīvojumus un emocijas, runāt, domāt, veikt apzinātas cilvēciskas darbības.

Antropomorfisms dominēja agrīnajās sabiedrības attīstības stadijās un izpaudās cilvēcisku īpašību piešķiršanā pielūgšanas objektiem.

Mūsdienās antropomorfisms saglabājies reliģisko sistēmu, it sevišķi arhaiskāko, ietvaros. Tas raksturīgs arī bērna attīstības agrākajām fāzēm. Ikdienā antropomorfisms saglabājies ne vairs kā pasaules uzskats, bet kā valodas izteiksmes veids, tai skaitā arī zinātnē un tehnikā (piemēram, *datora atmiņa*).

## Skatīt arī
* Antropais princips
* Personifikācija
Zites strauts

**Zites strauts** ir Ķekavas kreisā krasta pieteka Ķekavas novadā. Sākas grāvju sistēmā pie autoceļa A7 austrumos no Vārpām. Gultne visā garumā regulēta. Augštecē krastos meliorēti lauki, lejtecē - mežu masīvs. Upes gultne ir mīksta, klāta ar smilti, makrofītiem, brūnām dūņām.

## Atsauces
Reformātu baznīca

[thumb|250px|Par godu [Luīze Šarlote no Brandenburgas|Luīzei Šarlotei celtā Jelgavas Reformātu baznīca Ezera ielā, kas iesvētīta 1740. gadā, 1891. gadā pārbūvēta ar torni, bet 1944. gada vasarā smagi izpostīta un pēc Otrā pasaules kara nojaukta.]]

**Reformātu baznīca** ir kristietības konfesija, kas izveidojusies Žana Kalvina un Ulriha Cvinglija mācību ietekmē 16. gadsimta otrajā pusē un izplatījusies Rietumeiropā un Viduseiropā. Katrā valstī, kur izveidojusies reformātu baznīca, ir sava baznīcas virsvaldība. Latvijā ir četras reformātu draudzes.

## Skatīt arī
* Reformācija
* Rīgas Reformātu baznīca

## Atsauces
Liepupe

**Liepupe** var būt:
* Liepupe — upe Rīgas līča Vidzemes piekrastē;
* Liepupe — apdzīvota vieta Liepupes pagastā.
* Liepupes muiža
Elizabete

**Elizabete** var būt:

* Elizabete (personvārds)
* Elizabete I Tjudora
* Elizabete II Vindzora
* Elizabete Petrovna
* Elizabete (Bībeles personāžs) — Jāņa Kristītāja māte
Zaņa

**Zaņa** ir Ventas labā krasta pieteka Saldus novadā. Sākas kā grāvis uz Kursīšu un Novadnieku pagastu robežas ziemeļos no Grietēniem. Augštece līdz Pampāļiem gandrīz visā garumā regulēta. Lejpus Pampāļiem upe tek pa izteiktu ieleju, kuras dziļums pie ietekas Ventā sasniedz 20 m. Gandrīz visā tecējumā Zaņa ir Vadakstes līdzenuma un Vārmes nolaidenuma robeža. Uz upes vairākas ūdenskrātuves (Pampāļu dzirnavu dīķis un Zaņas dzirnavu dīķis). Lielākās pietekas: Puteņu grāvis (6 km), Plocīte (7 km), Ainu grāvis (5 km), Zirnāju strauts (13 km; labās), Kārklupe (12 km), Abrupe (7 km), Mellupīte (9 km), Šķēpu strauts (6 km), Pīpāļu strauts (8 km; kreisās). Lejpus Baltākroga pie Zaņas dzirnavu dīķa atrodas dabas taka Zaņas līkloči.

Lielākās apdzīvotās vietas krastos: Pampāļi, Baltaiskrogs. Upi šķērso autoceļi P105, P106 un P107.

## Arheoloģija
Nojaucot bebru aizsprostu, Zaņas pietekā Meļļupītē 2011. gadā atrasts senākais atradums Austrumbaltijā, proti, no ziemeļbrieža raga izgatavots cirvis. Ķīles universitātes laboratorijā ar radioaktīvā oglekļa (14C) metodi tas datēts kā 12 500 — 12 047 gadu vecs.  

## Atsauces
Zilupe (nozīmju atdalīšana)

**Zilupe** var būt:
* Zilupe — pilsēta Latgalē, Ludzas novadā.
* Zilupe — upe, Mudavas (Veļikajas) pieteka.
* Zilupe — dzelzceļa stacija līnijā Rēzekne II—Zilupe.

## Skatīt arī
* Zilupes novads
Frīdrihs III Hoencollerns

**Frīdrihs III** (, dzimis , miris ) bija Vācijas ķeizars un Prūsijas karalis 1888. gadā.

## Dzīvesgājums
Dzimis 1831. gadā Potsdamā, bija vienīgais Vācijas ķeizara Vilhelma I dēls. Bija apdāvināts, liberāli noskaņots, izcēlās kā karavadonis prūšu-austriešu karā un vācu-franču karā, bija tautā populārs.

Jau pēc saslimšanas ar kakla vēzi kļuva par Vācijas ķeizaru un mira pēc 99 dienu valdīšanas 1888. gadā.

## Atsauces

## Ārējās saites
Erīnijas

[thumb|200px|[Orests, ko vajā erīnijas]]
**Erīnijas** () sengrieķu mitoloģijā ir atriebības, lāsta un soda dievietes. Sengrieķu dzejā bija trīs galvenās erīnijas — Tīsifone, kas atriebās par slepkavībām, Alekto — nepiedodošā un Megēra — skauģe. Tās seko slepkavām un zvēresta lauzējiem, kā arī tiem, kas nepilda asinsatriebības pienākumu, vajā un soda tos. Romiešu mitoloģijā tām atbilst fūrijas.

## Ārējās saites
Zilupe (upe)

**Zilupe**, arī **Sīnupe, Sīnuoja** ir Latvijas robežupe Latgales austrumos, Mudavas (Veļikajas) upes pieteka. Plūst caur Baltkrievijas, Latvijas (Ludzas novadu) un Krievijas teritoriju. Upi šķērso autoceļi A12 (Latvijā), M20, A117 (Krievijā).

## Upes raksturojums
Sākas purvā austrumos no Asvejas ezera Vitebskas apgabalā Baltkrievijā. 12 km garā posmā upe ir Latvijas un Baltkrievijas un Latvijas un Krievijas robežupe. Tālākos 59 km Zilupe tek pa Latvijas teritoriju līdz Zilezeram, kur, pēc tā noteces uzņemšanas, 9 km garumā atkal ir Latvijas un Krievijas robežupe līdz Rūbeža upei.

Latvijas teritorijā Zilupe tek pa Zilupes līdzenumu, lielākā daļa tās pieteku atrodas Dagdas un Rāznavas paugurainēs. Izņemot nelielu posmu lejpus Plusonas ietekas, kur upei ir izteikta ieleja, Zilupe tek pa līdzenu, purvainu apvidu. Latvijas teritorijā upes platums ir 10-15 m, lejpus Krasnogorodskas - 30 m.

Tālāk Zilupe tek pa Krievijas Pleskavas apgabala teritoriju, kur pie Rešetiem ietek Mudavas upē.

## Lielākās pietekas
* Ņaverica (Baltkrievijā), 
* Plisunka (27 km), 
* Podupe (7 km), 
* Verbovka (7 km), 
* Istra (39 km), 
* Pudupe (13 km), 
* Jučevas strauts (12 km), 
* Kurjanka (11 km), 
* Rūbeža upe (11 km; Latvijā), 
* Kļučevatka (Krievijā), 
* Voroga (Krievijā), 
* Verša (Krievijā).

## Lielākās apdzīvotās vietas krastos
### Latvijā
* Pasiene, 
* Zilupe.

### Krievijā
* Pokrovska, 
* Krasnogorodska, 
* Bļasina, 
* Siņaja Ņikola, 
* Grivi.

## Atsauces
Dzeltenā krāsa

thumb|200px|Dažādi dzeltenās krāsas toņi
**Dzeltenā krāsa** jeb **dzeltens** ir krāsa, kuras uztveri nodrošina gaisma ar viļņa garumu no 565 līdz 590 nanometriem. Dzeltenā krāsa ir viena no četrām pamatkomponentēm ciānfuksīndzeltenmelnajā krāsu modelī. Sarkanzaļzilajā krāsu modelī dzelteno krāsu pieraksta šādi: #FFFF00.

## Ārējās saites
Trans

thumb|250px|Trans
**Trani** ir vīrišķie medus bišu (*Apis*) saimes īpatņi. Bišu saimē bez traniem dzīvo arī darba bites un bišu māte. 

Atšķirībā no darba bitēm un mātes traniem nav dzeloņa. Trani attīstās no neapaugļotām olām. To attīstības cikls ir visgarākais, vairāk par bites attīstību lasīt rakstā par Eiropas medus biti (*Apis mellifera*). Trana masa ir ap 250 mg, apmēram divarpus reizes lielāka nekā darba bitei.

## Trana pienākumi
Tranu vienīgais uzdevums ir apsēklot mātes. Vaislas gatavību trans sasniedz 8—14 dienās pēc iznākšanas no šūniņas. Saimē parasti ir vairāki simti tranu. Tas ir ievērojami vairāk, nekā vajadzīgs mātes apsēklošanai. Saimes īpašība izaudzēt daudz tranu garantē mātes satikšanos ar traniem izlidojuma laikā un drošu apsēklošanu. Trani mēdz pēcpusdienās izlidot no bišu ligzdas un pulcēties vienkopus tranu pulcēšanās vietās, kas atrodas gabaliņu prom no stropa. Šādas vietas meklē jaunās bišu mātes, lai tiktu apaugļotas. Trans, kas apaugļojis māti, tūlīt nobeidzas, pārējie dzīvo 2 līdz 3 mēnešus līdz rudenim.

Veselīgās saimēs trani parasti parādās maijā. Ja saimē māte ir apsēklota, un nektāra ienesums izbeidzas, darba bites tranu perus iznīcina un parasti izdzen tranus no stropa. Saimēs ar neapsēklotām mātēm vai bezmātes saimēs traniem ļauj arī pārziemot. Pārziemojušie trani ir spējīgi apsēklot mātes.

## Atsauces

## Ārējās saites
* Morphology and protein patterns of honey bee drone accessory glands
* National Honey board
Frīdrihs III

**Frīdrihs III** var būt:

* Frīdrihs III Skaistais (*Friedrich der Schöne*, 1289—1330) — Vācijas karalis;
* Frīdrihs III Hābsburgs (*Friedrich III*, 1415—1493) — Svētās Romas impērijas imperators;
* Frīdrihs III Gudrais (*Friedrich der Weise*, 1463—1525) — Saksijas kūrfirsts;
* Frīdrihs III Hohencollerns (*Friedrich III*, 1831—1888) — Vācijas ķeizars.
Daktiloskopija

[thumb|235px|[Viljams Heršels|Viljama Heršela ņemtie pirkstu nospiedumi.]]
**Daktiloskopija** (no  (*dáktulos*) — 'pirksts' un *σκοπέω* (*skopéō*) — 'skatos') ir cilvēku identifikācijas metode pēc viņu pirkstu nospiedumiem, kas katram cilvēkam ir unikāli.

Jau senatnē cilvēki ievēroja, ka viņu pirkstus klāj līnijas jeb raksti, kā arī to, ka katram indivīdam tie ir citādi. Zinātnieki ir pat atraduši ķīniešu rakstu dēlīšus, uz kuriem pirksta nospiedumi tika izmantoti paraksta vietā. Pirmo nozīmīgo ieguldījumu personības noteikšanā pēc pirkstu nospiedumiem izdarīja itāļu fiziķis Marčello Malpigi (*Marcello Malpighi*) 1686. gadā.

Ieslodzīto personību noteikšanai pirkstu nospiedumus oficiāli sāka izmantot tikai 1858. gadā. Pēc dažiem gadiem tika publicēti pirmie pētījumi par iespējām izmantot pirkstu nospiedumus, kā arī tika aprakstīta pirkstu nospiedumu iegūšanas metode, tas ir, lai iegūtu pirkstu nospiedumus, izmanto plānu, ar īpašu tinti klātu plēvīti. Šo metodi bieži vien izmanto arī mūsdienās.

1880. gadā angļu zinātnieks sers Frānsiss Goltons sāka izstrādāt pirkstu nospiedumu klasifikācijas sistēmu. Pēc dažiem gadiem to vienkāršoja policijas komisārs sers Edvards Henrijs, un drīz vien pirkstu nospiedumu analīze kā personības identifikācijas metode izplatījās pa visu pasauli.

## Ārējās saites
Karikste

**Karikste** ir Daugavas labā krasta pieteka Aizkraukles novadā. Sākas Tuņķu purvā ziemeļos no Aizkraukles stacijas. Līdz Vecaizkrauklei upes gultne regulēta, tālāk līdz Daugavai tek pa izteiktu ieleju. Pie ietekas Aizkraukles pilsdrupas. Lejtece atrodas Daugavas ielejas dabas parkā.

## Atsauces
Zirgu skriešanās sacīkstes

thumb|235px|Zirgu skriešanās sacīkstes
**Zirgu skriešanās sacīkstes** ir sporta veids, kurā žokejs ar savu zirgu cenšas pirmais nonākt finišā. Zirgu sacīkstes ir viens no senākajiem sporta veidiem. Tās rīkotas jau ļoti senos laikos gan Ēģiptē, gan Babilonijā, kā arī Sīrijā. Homērs ir aprakstījis grieķu kauju ratu sacensības, kas norisinājušās aptuveni 9. gadsimtā pirms mūsu ēras.

Mūsdienu zirgu sports ir radies Anglijā. To veicināja šķirnes zirgkopības attīstība valstī. Šeit zirgu sacīkstes ir rīkotas jau 12. gadsimtā, bet tikai 17. gadsimtā tur sāka audzēt sporta zirgus. Anglijā ieveda ērzeļus no Arābijas pussalas, Turcijas un Persijas un sapāroja ar vietējām ķēvēm. Trim ērzeļiem bija īpaša nozīme. Tie bija arābu ērzeļi Derlijs un Godolfīns, kā arī turku ērzelis Baierlijs. Šie trīs ērzeļi ir mūsdienu tīrasiņu zirgu ciltstēvi.

18. gadsimtā zirgu sports Anglijā kļuva loti populārs. 1751. gadā tika izveidots pirmais žokeju klubs, bet 1793. gadā tika izdots krājums "Tīrasiņu zirgu ciltsraksti", kurā aprakstīta visu tīrasiņu šķirnes zirgu izcelsme. Zirgu sacīkstes ilgu laiku bija pazīstamas kā "karaļu sports". Šāds nosaukums radies tāpēc, ka zirgu sacīkstes rīkoja karaļa ģimene, kā arī tāpēc, ka ar šo sporta veidu nodarbojās tikai ievērojamākie un bagātākie cilvēki valstī.
The Prodigy

***The Prodigy*** ir britu elektroniskās mūzikas grupa, kuru 1990. gadā dibināja Laiems Hovlets. Tā tika dibināta Anglijas pilsētā Breintrijā, Eseksas grāfistē. Vienlaikus ar tādiem pazīstamiem izpildītājiem kā *[[Fatboy Slim]]*, *[[The Chemical Brothers]]* un *[[The Crystal Method]]* grupa *The Prodigy* tiek uzskatīta par vienu no labākajiem *Big Beat* mūzikas žanra un kultūras pārstāvjiem, kas plašu popularitāti ieguva 1990. gados. Kopumā grupa *The Prodigy* ir pārdevusi vairāk kā 16 miljonus ierakstu visā pasaulē, kas ir lielisks sasniegums elektroniskās deju mūzikas jomā.

## Diskogrāfija
### Studijas albumi
* 1991: *[[Experience]]*
* 1994: *[[Music For The Jilted Generation]]*
* 1997: *[[The Fat Of The Land]]*
* 2004: *[[Always Outnumbered, Never Outgunned]]*
* 2009: *[[Invaders Must Die]]*
* 2015: *[[The Day Is My Enemy]]*
* 2018: *[[No Tourists]]*

### EP
* 1991: *[[What Evil Lurks]]*
* 1995: *[[Voodoo People]]*
* 2002: *[[Baby's Got A Temper]]*
* 2004: *[[Hotride]]*
* 2009: *[[Lost Beats]]*

### Labāko dziesmu izlases
* 1999: *[[The Dirtchamber Sessions Volume One]]*
* 2005: *[[Their Law: The Singles 1990-2005]]*

## Singli

## Piezīmes un atsauces

## Ārējās saites

*
Baltezera kanāls

**Baltezera kanāls** ir 430 m garš 20. gadsimta sākumā izrakts savienojums starp Mazo Baltezeru un Lielo Baltezeru Ādažu novadā. Kanāls izveidots ūdens līmeņa pazemināšanai Mazajā Baltezerā un kā daļa no Gaujas-Daugavas ūdensceļa koku pludināšanai no Gaujas uz Vecmīlgrāvja ostu Rīgā. Abos krastos apdzīvotā vieta Baltezers.

## Atsauces
Baznīcas apustulitāte

**Baznīcas apustulitāte** (*The Apostolicity of the Church*) ir Pasaules Luterāņu federācijas un Romas katoļu baznīcas Pontifikālās padomes kristiešu vienības veicināšanai kopējas Luterāņu - Romas katoļu vienības komisijas (*Lutheran - Roman Catholic Commission on Unity*) teoloģiskās diskusijas dokuments (2006).

## Atsauces
* The Apostolicity of the Church. Minneapolis, MN: Lutheran University, 2006, 200 lpp.
Mīkla (uzdevums)

**Mīkla** ir metaforiska izteiksme, asprātīgs, bieži arī tēlains jautājums, uzdevums kāda priekšmeta, būtnes, parādības vai darbības uzminēšana un rezultātā ir jānoskaidro, kas bija šis priekšmets vai parādība nenosaucot to. Mīklu pēc būtības var klasificēt kā apgalvojumu, kuram ir atrisinājums. Atrisinājums var nebūt arī loģisks. Lai varētu atminēt mīklu, bieži vien nepieciešama koncentrēšanās pašam jautājumam un domāšana kontekstā.

Mīklas ir uzdotas jau aizvēsturiskos laikos. Mūsdienās tās tiek uzskatītas par izklaidēšanās veidu, bet senatnē cilvēki pret tām izturējās ļoti nopietni. Senie orākuli mīklu veidā uzdeva jautājumus, kā arī deva padomus. Arī karaļi apmainījās savstarpēji ar ziņām, izmantojot mīklas. Šīs mīklas nereti bija pat ļoti sarežģītas. Savukārt sengrieķi un romieši rīkoja mīklu minēšanas sacensības, kuru uzvarētājs saņēma balvu. Leģendas vēsta, ka dažreiz pat mīklas atminēšana var glābt dzīvību pašam vai kādam citam.

Mīklas ir sastopamas arī Bībelē, piemēram, Samsona kāzu svinību laikā Sābas ķēniņiene uzdeva ķēniņam Zālamanam daudz mīklu.

## Atsauces
Georgs I (Grieķija)

**Georgs I** (, *Geōrgios A', Vasileús tōn Ellēnōn*, dzimis , miris ) bija Grieķijas karalis no 1863. līdz 1913. gadam. 

## Dzīvesgājums
Dzimis Kopenhāgenā 1845. gadā kā Dānijas princis Vilhelms. 17 gadu vecumā Grieķijas Nacionālā asambleja pēc karaļa Otto gāšanas no troņa viņu ievēlēja par karali.

Garajā valdīšanas laikā no 1863. līdz 1913. gadam piedzīvoja Grieķijas tapšanu par salīdzinoši modernu Eiropas valsti. Grieķija no Lielbritānijas ieguva Jonijas salas, bet krievu—turku kara rezultātā - Tesāliju. Grieķija tika sakauta 1897. gada grieķu-turku karā, tomēr Pirmā Balkānu kara laikā Grieķija ieņēma Maķedoniju. 1913. gada 18. maijā Georgu I Salonikos nogalināja kāds anarhists.

## Ārējās saites
Anekdote

**Anekdote** ( — 'pasaciņa', no  — 'nenopublicēts', burtiski — 'nav izdots') ir īss, saistošs stāstījums par kādu neparastu, komisku atgadījumu.

Eiropā viduslaikos karaļus un viņu galminiekus ar jokiem un trikiem izklaidēja galma jokdari. Sākotnēji jokdari apdziedāja izcilus varoņdarbus un drošsirdīgus varoņus, pēc tikai vēlāk stāstīja jokus un aizraujošus atgadījumus. Jokdaru stāstītās anekdotes vēlāk sāka apkopot, un tās izdeva tā sauktajās jokdaru grāmatās. Viena no populārākajām šī veida grāmatām bija ap 1611. gadu izdotā "Tarltona joki". Vispazīstamākais tā laika anekdošu stāstītājs bija angļu aktieris Džo Millers (*Joe Miller*, 1684—1738).

## Atsauces

## Ārējās saites
Lifts

**Lifts** ir transporta līdzeklis, ar kuru var pārvietoties vertikālā virzienā cilvēki, kā arī var pārvietot dažādu kravu. To parasti būvē ēkās, kurās ir vairāki stāvi, jo tas atvieglo nokļūšana vajadzīgajā stāvā. Debesskrāpji mūsdienās nav iedomājami bez liftiem.

## Vēsture

Ideja par paceļamajiem krēsliem jau antīkajā pasaulē nodarbināja ļaužu prātus. Mehānismi, kas darbojās līdzīgi mūsdienu liftiem, jau tika izveidoti Senajā Grieķijā. Viņi priekšmetu pacelšanai izmantoja trīšus un vinčas. Tie tika darbināti ar roku spēku, griežot cilindru, pie kura bija piestiprināta trose.

17. gadsimtā izgudroja tā saukto "lidojošo krēslu". Tas bija paredzēts cilvēku pacelšanai ēkas augšējos stāvos. To darbināja svaru bumba un trīšu sistēma. Šis krēsls plašu pielietojumu neguva, jo krēsls ar cēlējmehānismu atrādās ārpus ēkas un notika pietiekoši daudz nelaimes gadījumu. 19. gadsimta sākumā liftus sāka izmantot galvenokārt kravu pacelšanai, kuru pacēlāju cilindru griešanai izmantoja tvaika dzinējus. Cilvēki paši ar tiem maz pārvietojās, jo viņi baidījās par to, ka liftu turošās troses varētu pārtrūkt. Kad Ilaiša Otiss (*Elisha Otis*) 1850. gados izgudroja drošības līdzekļus, kas novērstu iespējamās avārijas, lifti strauji ieguva popularitāti. Ap to laiku liftu pacelšanā un nolaišanā sāka izmantot arī hidrauliskos pacēlājus ar saspiestu šķidrumu.

Elektrisko liftu, kuru plaši izmanto mūsdienās, 1880. gadā izgudroja vācu inženieris Verners fon Sīmenss (*Werner von Siemens*).°

1990. un 2010. gados tika izstrādātas tehnoloģijas, kas ļauj ierīkot liftu bez mašīntelpas virs šahtas un bez pretsvara.

## Lielākie ražotāji
Lielākie liftu ražotāji pasaulē:
# Otis
# Schindler
# ThyssenKrupp
# Kone
# Mitsubishi
# Hitachi

## Atsauces un piezīmes
Apriņķojuma periods

**Apriņķojuma periods**, arī **orbitālais periods**  ir laika posms, kurā debess ķermenis veic pilnu apriņķojumu ap centrālo ķermeni attiecībā pret noteiktu atskaites punktu. 

Debess ķermeņiem izšķir vairākus apriņķojuma periodu veidus:
* sideriskais apriņķojuma periods — laika posms, kurā debess ķermenis veic pilnu apriņķojumu ap centrālo ķermeni attiecībā pret zvaigznēm. 
* sinodiskais apriņķojuma periods — laika posms, kurā debess ķermenis, skatoties no Zemes, veic pilnu apriņķojumu ap Sauli. Attiecībā uz Mēnesi, tas ir laiks, kamēr Mēness iziet visas fāzes, piemēram, no pilnmēness līdz pilnmēnesim;
* drakoniskais apriņķojuma periods — laika posms, kurā debess ķermenis veic pilnu apriņķojumu attiecībā pret orbītas mezglu līniju, tas ir, divreiz šķērso, piemēram, uzlecošo orbītas mezglu. Tas atšķiras no sideriskā apriņķojuma perioda, jo orbītas mezglu līnija mainās precesijas ietekmē.
* anomālistiskais apriņķojuma periods — laika posms, kurā debess ķermenis divreiz šķērso pericentru. 
* tropiskais apriņķojuma periods — laika posms, kurā debess ķermenis divreiz šķērso rektascensijas atskaites punktu.

Astronomijā, runājot par apriņķojuma periodu, ja tas nav precīzi klasificēts, tiek domāts sideriskais apriņķojuma periods.
## Atsauces
Celldweller

***Celldweller*** ir elektroniskā roka projekts, kas aizsākts Detroitā, Mičiganā, ASV. Projektu izveidoja *[[Klayton]]* (pirms tam 1990. gadu projekta *[[Circle of Dust]]* dalībnieks), kurš ierakstu studijā pats sacer visu mūziku un izpilda lielāko daļu vokāla un mūzikas instrumentu. Celldweller ir uzstājies ar *Klayton* (vokāli, ģitāra, taustiņi, sitamie instrumenti, programmēšana) un pilnu skaitu atbalstošo mūziķu.

## Biogrāfija

### Ierobežotās tirāžas mazalbums
1999. gadā, *Klayton* 250 eksemplāru ierobežotā tirāžā izdeva pirmo mazalbumu ar 5 dziesmām ("Symbiont", "Own Little World", "Fadeaway", "Beginning of the End", "Kemikal"). Pirmās trīs dziesmas bija demo versijas, kuras viņš vēlāk pabeidza un iekļāva pirmajā albumā. Divas pēdējās dziesmas vēlāk bija pieejamas *The Beta Cessions*.

## Diskogrāfija

### Studijas albumi
* 2003: *[[Celldweller (albums)|Celldweller]]*
* 2004: *[[The Beta Cessions]]*
* 2008: *[[Soundtrack for the Voices in My Head Vol. 1]]*
* 2012: *[[Wish Upon a Blackstar]]*
* 2015: *[[End of an Empire]]*
* 2017: *[[Offworld]]*
* 2021: *[[Satellites]]*

### Remiksu albumi
* 2005: *[[Frozen/Goodbye Remixes]]*
* 2006: *[[Switchback/Own Little World Remix EP]]*
* 2007: *Symbiont Remixes 2001*
* 2007: *Take It & Break It Vol. 1: Own Little World Remixes* (2xLP)
* 2007: *Take It & Break It Vol. 2: Frozen Remixes* (3xLP)
* 2008: *Take It & Break It Vol. 3: Switchback Remixes* (3xLP)

## Apbalvojumi
Celldweller ir septiņas Just Plain Folks Music balvas, ieskaitot gada producents, gada albums, un gada industriālais albums.

**Uzvarēja**:
* "One Good Reason" — Labākā gada metāla dziesma
* "Switchback" — Labākā industriālā dziesma
* Gada albums — *Celldweller*
* Gada producents — *[[Klayton]]*
* Labākais industriālais albums — *Celldweller*
* Labākais vokālists — *[[Klayton]]* (2005. gada Radio-Active mūzikas balva)

**Tika nominēti**
* "Stay with Me (Unlikely)" — Labākā industriālā dziesma
* "I Believe You" — Labākā roka dziesma
* "Fadeaway" — Labākā smagā roka dziesma

## Ārējās saites
* Officālā mājaslapa 
* ''FIXT Music'' (''Klayton'' izdevējkompānija)
Atspiešanās

thumb|right|200px|Uzskatāms attēlojums.
**Atspiešanās** vai arī **pumpēšanās** ir plaši pazīstams spēka vingrinājums, ar kura palīdzību attīsta lielos krūšu muskuļus un augšdelma trīsgalvainos muskuļus, kā arī deltveida muskuļa priekšējos kūlīšus. Vingrinājuma izpildē tiek izmantots cilvēka svars. Tā vienkāršība ļauj to veikt gandrīz jebkurā vietā. 

## Izpilde

Vingrinājuma sākumā jāiztaisno rokas un jāatbalsta tās pret grīdu. Rokas izvērš plecu platumā vai nedaudz platāk. Kājām jābūt kopā saliktām vai nedaudz paplestām. Mugurai un kājām visa vingrinājuma izpildes garumā jābūt taisnām. Kad ir ieņemta sākumpozīcija, tad ievelkot elpu saliec rokas un nolaiž ķermeni uz leju tā, lai krūškurvis nedaudz pieskartos zemei, bet viduklis paliktu taisns. Pēc tam rokas atkal iztaisno, paceļot ķermeni sākumpozīcijā. Vingrinājuma beigās izelpo.
center|650px|Atspiešanās izpilde

### Variācijas
thumb|Danda, pazīstams arī kā hindu push-up. Šī ir visvienkāršākā versija, līdzīga tai, ko izmantoja Brūss Lī, kurš to sauca par kaķu stiepšanos.

* Ja pēdas novieto uz paaugstinājuma, var papildus noslogot lielo krūšu muskuļu atslēgas kaula daļas
* Jo plaukstas novieto tālāk vienu no otras, jo lielāka slodze tiek pārnesta uz lielo krūšu muskuļu ārējām daļām
* Plaukstas novietojot tuvāk vienu otrai, tiek īpaši noslogoti krūšu kaula un ribu daļas muskuļi.
*Danda, kas pazīstama arī kā hindu push-up, ir variācija, kas dinamiski darbojas ķermeņa kodolā.

Dažādu cīņas sporta veidu pārstāvji atspiešanos veic arī boksa cimdos vai arī bez tiem, respektīvi, atspiežoties uz dūrēm. Šāds vingrinājuma variants ir domāts, lai attīstītu sitiena spēku un nostiprinātu dūri, lai tā kļūtu mazāk jūtīga izdarot sitienus.

Atspiešanās variants, kurš ir izplatīts kā vingrošanas sastāvdaļa, tiek izpildīts izstiepjot rokas aiz plecu līnijas. Šis variants palīdz attīstīt rokas muskuļus. 

Pastāv arī vieglāki atspiešanās varianti, kuri vairāk domāti, lai attīstītu sākotnējo spēku, ja tas trūkst. Piemēram, atspiešanos var veikt, nostājoties pret sienu un atgrūžoties no tās tāpat kā atspiežoties no grīdas. Slodzi šādā gadījumā var palielināt arvien vairāk attālinot kājas no sienas. Vēl viens vieglāks atspiešanās variants ir veikt to, balstoties uz ceļiem nevis pēdām.

## Rekordi

* Atspiešanās pasaules rekords tika sasniegts 1980. gada oktobrī, Japānā. Rekordists toreiz izdarīja 10 507 atspiešanās vienā piegājienā.
* Lielākais pasaulē veiktais atspiešanās skaits vienā stundā tika veikts Apvienotajā Karalistē. 2007. gadā Padijs Doils veica 1940 atspiešanās reizes.

## Piezīmes un atsauces

## Ārējās saites

* Labākais rokām un krūtīm - atspiešanās
Māja

[320px|thumb|right|1848. gada otrajā pusē [Grobiņas apriņķis|Grobiņas apriņķa Rucavas pagasta „Vecķērvēs” celta dzīvojamā māja Latvijas Etnogrāfiskajā brīvdabas muzejā]]

**Māja** jeb **nams** ir celtne, kas paredzēta dzīvošanai un citām sabiedriskām un saimnieciskām darbībām. Māja kalpo par patvēruma vietu no nelabvēlīgiem laikapstākļiem, kā arī gulēšanai, aizsardzībai un vienkārši atpūtai. Mājas tiek sauktas arī par **mājokļiem**, lai gan ar šo terminu saprot arī dzīvokļus.

## Vēsture
Sākotnēji cilvēki mājokļus būvēja atkarībā no klimata, pieejamajiem materiāliem, kā arī no briesmām, kas tos apdraudēja ikdienā. Tiklīdz cilvēks iemācījās rīkoties ar cirvi, mājokļu celšanā tika izmantota koksne, kas vairākus gadsimtus bija viens no nozīmīgākajiem izejmateriāliem mājas būvēšanā. Toties silto un mitro klimatisko joslu iedzīvotāji ilgi vēl pēc cirvja izgudrošanas dzīvoja mājās, kuras bija būvētas no zāles un salmiem. Āfrikā un Klusā okeāna salās mitekļus veidoja no apkārtnē atrodamajām zālēm, bambusa lapām un vīteņaugiem. Savukārt vietās, kur bija sauss un karsts klimats, senie cilvēki veidoja mājas, nopinot mājas karkasu no lokaniem zariem un pēc tam apziežot to ar šķidriem māliem, kas vēlāk saulē izžuva.

Zinātnieki uzskata, ka Senajā Ēģiptē cilvēki pirmie iemācījās izveidot ķieģeļus. Savukārt Senās Divupes iedzīvotāji atrada paņēmienu, kā šos ķieģeļus padarīt stiprākus un izturīgākus, bet asīrieši iemācījās ķieģeļus pārklāt ar glazūru. No šādiem ķieģeļiem celtas mājas saglabājās pat gadsimtiem ilgi.

## Mājas celtniecība
thumb|250px|Mājas uzcelšana no gataviem paneļiem
Lai uzceltu māju, ir jāveic vairāki priekšdarbi. Jānolūko zemes gabals, jāizvēlas mājas projekts, ņemot vērā budžetu, jāplāno mājas arhitektūras stils un iekštelpu interjers, jānovērtē, kā saules gaisma apspīdēs namu, un citi darbi. 

Katras mājas celtniecību sāk ar rakšanas darbiem, kur pēcāk būs tās pamati. Pamatus parasti lej no betona, kurā ir salikti akmeņi vai tērauda stiegrojums (dzelzsbetona). Kad pamati ir gatavi, ķeras gan pie ārējo, gan iekšējo sienu celtniecības. Daļai sienu noteikti ir jābūt izturīgām, jo uz tām balstīsies mājas jumts. Tās sauc par nesošajām sienām. Materiāli, no kuriem veido sienas, var būt dažnedažādākie, piemēram, ķieģeļi, betons, koks, māls, akmens. To izvēli lielā mērā nosaka ne tikai ģimenes budžets, bet arī pieejamība konkrētā ģeogrāfiskā vietā. Būvniecības pēdējais posms ir jumta izveidošana.

Kad māja ir zem jumta, var sākt iekšdarbus jeb apdares darbus. Mājai ieliek durvis un logus, veic špaktelēšanas un krāsošanas darbus, tapešu līmēšanu, ievelk elektrotīklu, izveido ūdensvadu un kanalizācijas sistēmu. Viens no pēdējiem darbiem parasti ir grīdas ieklāšana.

Lai namu būtu patīkamāk apdzīvot, ir nepieciešamas mēbeles, pie logiem aizkari vai žalūzijas un dažādi dekoratīvi elementi, piemēram, gleznas pie sienām, kas rada mājīguma sajūtu.

## Atsauces

## Ārējās saites
Backstreet Boys

***Backstreet Boys*** (saukti arī par **BSB**) ir ASV poproka vokālās harmonijas grupa. Grupas sastāvā ir pieci mūziķi: Braiens Litrels, Niks Kārters, Hovijs Doro, Aleksandrs Džeimss Maklīns un Kevins Ričardsons, kas uz laiku pameta grupu 2006. gadā, bet atgriezās grupā 2012. gada beigās. Grupa ir izdevusi 13 Top 40 *[[Billboard Hot 100]]* singlus un kopumā grupa ir pārdevusi vairāk kā 200 miljonus savu ierakstu, tostarp 120 miljonus albumu, kas *Backstreet Boys* padara par vienu no visu laiku veiksmīgākajām puišu grupām un mūziķiem pasaulē.

Grupas panākumi sākās ar starptautisko debijas albumu *Backstreet Boys* (1996). Nākamajā gadā tika izdots otrs starptautiskais albums *Backstreet's Back* (1997), kas arī bija ASV debijas albums un tas veidoja grupas vispasaules panākumus. 1999. gadā tika izdots viņu veiksmīgākais studijas albums *[[Millennium (albums)|Millennium]]* (1999), kam sekoja grupas 4. albums *Black & Blue* (2000).

Pēc divu gadu pārtraukuma grupa atkal uzsāka muzikālo darbību ar piekto albumu *Never Gone* (2005). Kevins Ričardsons pameta grupu 2006. gadā pēc *Never gone* tūres, lai nodarbotos ar citām interesēm. Grupa pēc tam turpināja darbību četratā un izdeva divus albumus *Unbreakable* (2007) and *This Is Us* (2009).

2012. gada aprīlī grupa paziņoja, ka Ričardsons ir atgriezies grupā uz palikšanu un jūlijā viņi sāka rakstīt nākamo studijas albumu. Grupa uzstājās pilnā sastāvā augustā kā viesi *Good Morning America* vasaras koncertu sērijā.

Grupas pirmie divi ASV izlaistie diski saņēma *Diamon Award* (Dimantu Godalgas) apbalvojumus par pārdotajiem vairāk nekā 10 miljoniem eksemplāriem 1997. gadā, kā arī 1999. gada albuma *Millenium* sasniegums, kas ieņēma pirmo vietu divdesmit piecās pasaules valstīs. Grupai bija daudz komerciāli veiksmīgu singlu, kuri ieņēma augstas topu vietas visā pasaulē. Taču grupas popularitāti veido tādi pazīstami singli kā *Quit Playing Games (With My Heart)*, *As Long As You Love Me*, *Everybody (Backstreet's Back)*, *All I Have To Give* un *[[I Want It That Way]]*.

2013. gadā grupa saņēma zvaigzni Holivudas Slavas alejā.

## Diskogrāfija
### Studijas albumi
* *[[Backstreet Boys (albums)|Backstreet Boys]]* (1996)
* *[[Backstreet's Back]]* (1997)
* *[[Millennium (albums)|Millennium]]* (1999)
* *[[Black & Blue]]* (2000)
* *[[Never Gone]]* (2005)
* *[[Unbreakable]]* (2007)
* *[[This Is Us]]* (2009)
* *In a World Like This* (2013)
**DNA* (2019)
**A Very Backstreet Christmas* (2022)

## Singli
### 1990. gadi

### 2000. gadi

## Atsauces

## Ārējās saites
* ''Backstreet Boys'' oficiālā mājas lapa
Gulistānas miera līgums

thumb|280px|Teritoriālās izmaiņas Aizkaukāzā pēc Gulistānas miera līguma parakstīšanas
**Gulistānas miera līgums** (; ) tika noslēgts  starp Krievijas Impēriju un kādžāru dinastiju Gulistānas (mūsdienu Karabahā) ciemā, noslēdzot Krievu—persiešu karu (1804—1813).

Saskaņā ar šo līgumu Krievija ieguva mūsdienu Azerbaidžānu, Dagestānu un Austrumgruziju. Līguma tekstu sagatavoja britu diplomāts sers Gors Ūzlijs, kurš bija vidutājs starp abām pusēm. No krievu puses līgumu parakstīja Nikolajs Ritiščevs, no kādžāru — Hadži Mirza Abols Hasans.

## Līguma nosacījumi
Līgums apliecināja Krievijas īpašumtiesības uz Karabahas, Gendžes, Šeki, Širvanas, Derbentas, Gubas un Baku hanistēm, kā arī daļu Tališas hanistes un Lenkorānas cietoksni. Kādžāru dinastija arī atteicās no savām pretenzijām uz Dagestānu, Gruziju, Megreliju, Imeretiju un Abhāziju.

Saskaņā ar šo līgumu kādžāri zaudēja arī tiesības kuģot Kaspijas jūrā, bet Krievija ieguva tiesības tur izvietot savu kara floti. Abu valstu tirgotājiem tika atļauta brīva tirdzniecība un Krievija apsolījās kādžāru valsts tronī atbalstīt Abasu Mirzu pēc šāha Fatha Ali nāves (kas netika izpildīts).

## Līguma vērtējums mūsdienās
Irānas vēsturnieki Gulistānas un Turkmenčajas miera līgumus vērtē kā vienus no vispazemojošākajiem, kādus vien persiešu valdniekiem nācies parakstīt. Daļēji pateicoties arī šim līgumam, šāhs Faths Ali irāņu atmiņā ir palicis kā viens no nekompententākajiem valdniekiem.

Krievu vēsturnieki uzskata, ka, pateicoties šo teritoriju pievienošanai Krievijai, Aizkaukāzā tika izbeigta kādžāru un turku agresija pret vietējiem iedzīvotājiem, reģionā sākās ekonomiskā attīstība un tas daudz ciešāk sasaistījās ar Krievijas sabiedrisko un politisko dzīvi.

## Skatīt arī
* Krievu-turku kari
* Lielā spēle

## Ārējās saites
* Gulistānas miera līgums (krievu valodā)

## Atsauces
Džo Sveils

thumb|Džo Sveils
**Džo Sveils** (dzimis 1969. gada 29. augustā Belfāstā) ir ziemeļīru snūkerists, kurš savu karjeru uzsāka 1991. gadā. Sveila iesauka ir *The Outlaw*. Karjeras rekords Sveilam ir 10. vieta pasaules reitingā. Džo Sveils ir piedalījies 2009. gada Velsas Atklātā čempionāta finālā, kur ar 5-9 zaudēja Alisteram Kārteram, lai gan bija vadībā ar rezultātu 5-2. Augstākais Century break, ko Sveils sasniedzis ir 142 Ķīnas Atklātā čempionātā 2000. gadā. Karjeras laikā Sveils ir nopelnījis vairāk kā 1 miljonu Lielbritānijas mārciņu.

## Ārējās saites

* Džo Sveila oficiālā mājaslapa.
Čīles karogs

**[[Čīles Republika]]s karogs**, spāniski pazīstams arī ar nosaukumu **La estrella solitaria** (vientuļā zvaigzne), tiek lietots kopš 1817. gada 18. oktobra. Tajā attēlotā zvaigzne vada uz attīstību un godu, zilā krāsa simbolizē debesis un Kluso okeānu, baltā krāsa — sniegotos Andu kalnus, bet sarkanā krāsa — asinis, kas izlietas par neatkarību.

## Ārējās saites

* Chile Historical Flag
* Sobre los verdaderos simbolos patrios de Chile simbolospatrios.cl
Ebota

**Ebota** (; vīriešu dzimtē **Ebots**) ir uzvārds, kas nozīmē "abats" (klostera vadītājs). 

Cilvēki ar šādu uzvārdu:
* Margareta Ebota (*Margaret Abbott*; 1878—1955) — amerikāņu golfere, pirmā ASV olimpiskā čempione;
* Mērija Ebota (*Mary Abbott*; 1857—1904) — amerikāņu rakstniece un golfere.
Flote

**Flote** () var būt:

* Kuģu kopums, kas paredzēts noteiktu uzdevumu veikšanai, vai pieder vienai valstij:
** Kara flote;
** Tirdzniecības flote;
** Zvejas flote;
* Jūras karaspēka vienība, kas paredzēta militāru operāciju veikšanai kādā noteiktā reģionā;
* Gaisa flote - kara vai civilo lidaparātu kopums kādā valstī.

## Skatīt arī
* Flotile
Maiami "Heat"

**Maiami "Heat"** () ir profesionāls ASV basketbola klubs, kas ir bāzēts Maiami, Floridas štatā, ASV. Klubs spēlē Nacionālās basketbola asociācijas Austrumu konferences Dienvidaustrumu divīzijā. Tas tika dibināts 1988. gadā un kopš dibināšanas brīža spēlē NBA.

Kluba pastāvēšanas vēsturē tas ir trīs reizes uzvarējis NBA (2006, 2012, 2013), septiņas reizes klubs kļuvis par konferences uzvarētāju un 16 reizes — divīzijas čempionu. Mājas spēles komanda aizvada *[[American Airlines Arena]]* arēnā.

## Vēsture
"Heat" tika dibināta 1988. gadā, kad notika NBA paplašināšana. Lai gan komanda zaudēja savas pirmās 17 spēles, sezonu tā pabeidza ar 15 uzvarām. 1989. gada NBA draftā "Heat" ar kopējo 4. numuru izvēlējās Glenu Raisu. Viņš palīdzēja vienībai iekļūt izslēgšanas spēlēs 1992. un 1995. gadā, kur bija jāsacenšas ar Čikāgas "Bulls". Miami komanda sasniedza jaunas virsotnes 1990. gadu vidusdaļā, kad organizācijai pievienojās ģenerālmenedžeris un treneris Pets Railijs. Railijs panāca, ka Raiss tiek aizmainīts uz Šarlotas "Hornets" apmaiņā pret Alonzo Mourningu. Tajā pašā laikā "Heat" pievienojās arī Tims Hārdavejs. Ar šo basketbolistu palīdzību Maiami komanda iekļuva izslēgšanas mačos sešus gadus pēc kārtas.

Sākoties jaunajai tūkstošgadei, "Heat" kļuva par vienību, kas neizcīna vairāk par 40 uzvarām sezonā. Tas palīdzēja draftā iegūt nākamo NBA zvaigzni — Dveinu Veidu. Apmaiņas darījumā vienībai pievienojās arī Šakils O'Nīls. Šādā sastāvā "Heat" 2006. gadā triumfēja NBA čempionātā, finālā uzveicot Dalasas "Mavericks". Veids tika atzīts par finālu vērtīgāko spēlētāju. Pirms 2010.—2011. gada sezonas uz "Heat" pārgāja Lebrons Džeimss un Kriss Bošs, kuri kopā ar D. Veidu izveidoja vienu no spēcīgākajiem trio visā līgā. 2010.—2011. gada sezonā klubs kvalificējās finālsērijai, tomēr tajā zaudēja Dalasas "Mavericks", tomēr jau nākamajā sezonā tika izcīnīts čempiontituls. Arī 2013. gadā tika izcīnīta uzvara finālā, šoreiz ar 4—3 pret Sanantonio "Spurs".

## Sasniegumi
* **[[NBA čempioni|Čempioni]]**: 3
** 2006, 2012, 2013

* **Konferences čempioni**: 7
** 2006, 2011, 2012, 2013, 2014, 2020, 2023

* **Divīzijas čempioni**: 16
** 1997, 1998, 1999, 2000, 2005, 2006, 2007 2011 2012, 2013, 2014, 2016, 2018, 2020, 2022, 2023

## Ārējās saites

* Kluba oficiālā mājaslapa 
* Basketball-Reference profils
VAZ-2103

**VAZ-2103** () ir sedana tipa vieglais automobilis ar aizmugurējo piedziņu. Sērijveida ražojums Volgas Automobiļu rūpnīcā no 1972. līdz 1985. gadam. Attēlā pa labi redzamais automobilis VAZ-2103 ir aprīkots ar vairākiem atjauninājumiem (priekšējās rezerves pagrieziena lampas, hromēta dekoratīva sānu apmale (no VAZ-2106 modeļa) un spoguļi).

## Vēsture

Volgas Automobiļu rūpnīcu VAZ sāka celt 1967. gadā Toljati pilsētā. Par
topošās rūpnīcas ģenerāldirektoru PSRS Ministru Padome nozīmēja V. Poļakovu, bet par galveno konstruktoru kļuva V. Solovjovs.

Fiat 124 kļuva par sākotnējo VAZ-2101 un VAZ-2103 modeļu veidojumu. 1964. gadā tas pirmo reizi tika parādīts plašākai publikai.

Līguma parakstīšanas brīdī ar Volgas autorūpnīcas projektu tika norunāts, ka "FIAT" nodrošinās tehniskā projekta divu modeļu pilnīgu aprīkojuma dokumentāciju ("Norma" un "Lukss"). "FIAT" piedāvāja gatavus risinājumus: pirmajam automobilim ("Norma") — **FIAT 124**, bet otrajam automobilim ("Lukss") — **FIAT 125**. Taču vēlāk kā prototips abiem auto tika ņemts FIAT 124 — dažādās komplektācijās (bāzes — VAZ-2101, "speciālā" — VAZ-2103), tā kā PSRS regulas pieprasīja, lai abi modeļi neatšķirtos viens no otra vairāk par 80%.

Automobiļus parādīja padomju pusei, un tie uzreiz saņēma atzinību. Projektu izstrāde varēja ritēt pilnā gaitā.

1972. gadā VAZ ražošanā palaida auto versiju "Žigulis" — VAZ-2103, kas bija jaudīgāka par iepriekšējo VAZ-2101 (auto izgatavošana sākās 1973. gadā — pirmie 1500 automobiļi tika izlaisti 1972. gada novembrī-decembrī). Tiem bija līdzīgs salons ar VAZ-2101, bāzes — 72 zirgspēku (ZS) dzinējs spēja ieskrieties no 0 līdz 100 km/h 17 sekundēs. Salona apdare 2103 modelim būtiski atšķīrās no 2101 modeļa: jumta augstums palielinājās par 15 mm, attālums no griestiem līdz sēdeklim bija 860 mm. Vadības panelī tika iestrādāts tahometrs un pulkstenis.

12 gadu laikā tika izlaisti 1,304,889 VAZ-2103 spēkrati. Ilgu laiku tas pamatoti tika uzskatīts par ērtu, drošu un dinamisku automobili. Nākamais — VAZ-2106 — tika ražots līdz 2006. gadam un tika plaši ekspluatēts Krievijā un NVS valstīs.

## Modifikācijas

### Sērijveida
* **VAZ-21032** — 1973 — 1981, eksporta modelis ar stūri labajā pusē.
* **VAZ-21033** — 1977 — 1983, ar motoru no VAZ-21011 (1,3 l, 69 Zs).
* **VAZ-21035** — 1973 — 1981, eksporta modelis ar VAZ-2101 motoru (1,2 l, 64 Zs).

### Speciālie
* **VAZ-2103 Universālis** () — 1976. gadā izlaisti tikai trīs eksemplāri, masveida ražošana netika uzsākta.
* **VAZ-2103 Porsche** — 1976. gadā Porsche piedāvāja VAZ-2103 modernizācijas variantu, bez nevienas hromētas detaļas. Modernizācija netika akceptēta.
* **VAZ-2103 Faetons** () — speciāli izveidota priekš rūpnīcas auto kaskadieru grupas "Autorodeo" šoviem.
* **VAZ-2103 trīsasu faetons** () — īpaši radīta rūpnīcas auto kaskadieru grupas "Autorodeo" šoviem. Automašīnai ir trīs sēdekļu rindas, priekšējie lukturi un buferi no VAZ-2105.

## Atsauces

## Ārējās saites

* VAZ-2103 autoklubs, 
* VAZ autoklubs
* VAZ Forums
Vanka

**Vanka** (augštecē saukta **Planīcas upe**, vidustecē arī **Ēdoles upe**, **Lanka**) ir Užavas labā krasta pieteka Kuldīgas novadā. Sākas Kurmāles pagastā 4 km uz ziemeļiem no Vilgāles. Tek pa Rietumkursas augstienes Kurmāles pauguraini, lejtecē pa Piejūras zemienes Piemares līdzenumu. Augštece līdz Alejām un lejtece no Liepājas - Ventspils dzelzceļa un vietām vidustecē regulēta. Uz upes vairāki dzirnavezeri un dīķi.

Pietekas: Suņupīte, Sūnupīte (kreisās). Lielākās apdzīvotās vietas krastos: Īvande, Ēdole. Upi šķērso autoceļš P119.

## Atsauces
Skujenieks

**Skujenieks** (sieviešu dzimtē Skujeniece) ir latviešu cilmes uzvārds. Cilvēki ar šo uzvārdu:

* Edvarts Skujenieks (Vensku Edvarts; 1855—1897) — dzejnieks un žurnālists;
* Emīls Skujenieks (1903—1965) — rakstnieks un tulkotājs, Knuta Skujenieka tēvs;
* Marģers Skujenieks (1886—1941) — politiķis, statistiķis un publicists;
* Knuts Skujenieks (1936—2022) — dzejnieks, žurnālists un tulks.
Krievu—persiešu kari

Ar terminu **Krievu—persiešu kari** apzīmē vairākus Krievijas Impērijas—Persijas konfliktus 18. un 19. gadsimtā, no kuriem nozīmīgākie bija:
 
* Krievu—persiešu karš (1722—1723)
* Krievu—persiešu karš (1796)
* Krievu—persiešu karš (1804—1813)
* Krievu—persiešu karš (1826—1828)

## Skatīt arī
* Krievu—turku kari
Čečenijas kari

Par **Čečenijas kariem** mēdz saukt:

* Kaukāza karu (1817—1864);
* Pirmo Čečenijas karu (1994—1996);
* Otro Čečenijas karu (1999—2009).
Mērzi

**Mērzi** (; ) ir upe Anglijas rietumos. Sākas pie Stokportas, satekot  garajai Teimai un  garajai Goitai. Plūst rietumu virzienā caur Lielajai Mančestrai un Češīrai. Daļa upes gultnes kanalizēta un piemērota kuģošanai. Lejpus Rankornas upe ieplūst plašajā un seklajā Mērzi estuārā, kas beidzas Īrijas jūras Liverpūles līcī Mērzisaidā. Vēsturiski Mērzi veidoja robežu starp Lankašīru ziemeļos un Češīru dienvidos; tās nosaukums cēlies no senangļu valodas *mǣres* un *ēa* — ‘robežas upe’. Krastos atrodas valsts lielie industriālie centri Mančestra un Liverpūle, kādēļ upes ūdens ir ļoti piesārņots. Mērzi estuārs kopš 1995. gada iekļauts Rāmsaras mitraiņu sarakstā.

## Atsauces

## Ārējās saites
Krievijas slepenpolicija

thumb|300px|Sanktpēterburgas sabiedriskās drošības un kārtības aizsardzības nodaļas darbinieku foto (1905)
**Drošības nodaļa** jeb **ohrana** (krievu: *Отделение по охранению общественной безопасности и порядка*, jeb vulgāri *Oхранка*) bija Cariskās Krievijas slepenpolicija 19. gadsimta beigās un 20. gadsimta sākumā. Tā tika izveidota 1866. gadā un pakļāvās Iekšlietu ministrijai.

## Nodaļas darbība
Drošības nodaļu izveidoja 1866. gadā Sanktpēterburgā pēc neveiksmīga atentāta pret caru Aleksandru II. Toreiz tās oficiālais nosaukums bija *Kārtības un sabiedriskā miera nodrošināšanas nodaļa*, un tajā darbojās divpadsmit izmeklētāji. Nodaļas galvenais mērķis bija cīnīties ar politisko terorismu un uzraudzīt kreisā spārna revolucionāru darbību. Nodaļas galvenā pārvalde atradās Sanktpēterburgā, bet ar laiku tai bija iecirkņi visā Krievijas impērijā, (ap 1914. gadu - jau 26, arī Rīgā) kā arī ārzemēs. Ārzemēs nodaļas galvenais uzdevums bija novērojot krievu emigrantu revolucionāro darbību, it īpaši Parīzē.

1880. gadā tika atvērtas drošības nodaļas arī Maskavā un Varšavā, pati iestāde tika reorganizēta un pakļauta Iekšlietu ministrijas Policijas departamentam.

Uzdevumu izpildei nodaļa nereti izmantoja savu aģentu iefiltrēšanu valstij nevēlamajās organizācijās un grupējumos, kā arī slepenu korespondences pārbaudi. Tikai 1882. gadā vien tika atvērts ap 380 000 vēstuļu, ieskaitot pat savas priekšniecības - Iekšlietu ministrijas - korespondenci. Nodaļa bija plaši pazīstama ar saviem aģentiem-provokatoriem, ko tā iefiltrēja, piemēram, boļševiku partijas augstākajās aprindās.

Nodaļa arī plānoja kompromitēt strādnieku kustību, savā uzraudzībā izveidojot legālas strādnieku arodbiedrības, taču pēc kāda laika valsts aizliedza arī tās.

Pastāv uzskats, ka nodaļa ir atbildīga par Cionas gudro protokolu radīšanu (daudzi vēsturnieki uzskata, ka tos Pjotra Račkovska - nodaļas ārzemju agentūras priekšnieka - uzdevumā sastādījis rakstnieks un nodaļas aģents Matvejs Golovinskis).

Drošības nodaļas aizturētie cilvēki tika pakļauti parastajai Krievijas impērijas tiesāšanas procedūrai. Nereti spriedums bija nāvessods vai izsūtīšana katorgā uz Sibīriju.

Pēc 1917. gada Oktobra revolūcijas nodaļa tika likvidēta.

## Ārējās saites
* Fontanka 16 book review (angļu valodā)
* Paris Operations of the Russian Imperial Police (angļu valodā)
* Krievijas Iekšlietu ministrijas oficiālā vēsture: 1857-1879 1880-1904 1905-1916 (krievu valodā)

## Atsauces
Ugunsdzēsējs

thumb|200px|Ugunsdzēsēji.
thumb|200px|Latvijas Ugunsdzēsības muzeja ēka Hanzas ielā 5, Rīgā
**Ugunsdzēsējs** ir cilvēks, kura darbs ir dzēst uguni nelaimju un ugunsgrēku gadījumos, kā arī veikt dažādus glābšanas darbus. Ugunsdzēsēji parasti apvienojas brigādēs, lai veiksmīgāk un organizētāk varētu veikt konkrētos uzdevumus.

## Vēsture

Antīkajā pasaulē nebija pastāvīgu ugunsdzēsēju. Ja izcēlās ugunsnelaime, tad ar to cīnījās ikviens, jo zināja, ka, ja nākamreiz izcelsies kādam citam ugunsgrēks, tad arī būs palīgi, kas palīdzēs cīnīties ar to. Cilvēki parasti nostājās rindā, izveidojot ķēdi no ūdens ņemšanas vietas līdz degošajai vietai. Viņi padeva spaiņus ar ūdeni no rokas rokā līdz tie nonāca pie pēdējā cilvēka, kura uzdevums bija mēģināt nodzēst uguni.

1666. gadā izcēlās Lielais Londonas ugunsgrēks, kura rezultātā tika iznīcināti vairāk par 13 000 ēku, kā arī Svētā Pāvila katedrāle. Pēc tam angļi izgudroja rokas sūkņus, lai varētu ūdeni pa šļūtenēm sūknēt līdz uguns skartajai vietai. Iedzīvotāji sāka apvienoties brīvprātīgās ugunsdzēsēju komandās un biedrībās. Viņi arī algoja speciālu zvanītāju, kurš naktīs apstaigā pilsētu, lai laikus konstatētu un brīdinātu cilvēkus par ugunsgrēku. Pilsētnieki ziedoja arī naudu, lai nodrošinātu šīs komandas ar nepieciešamajām ierīcēm. Drīz vien apdrošināšanas kompānijas izveidoja savas ugunsdzēsēju komandas, kuras devās dzēst apdrošinātās ēkas, bet reti kad, ja dega citi objekti.

1835. gadā Ņujorkā tika izveidota pirmā ugunsdzēsēju patruļa, kuras četriem ugunsdzēsējiem maksāja algu — katram 250 dolārus gadā. Gadu vēlāk šajā patruļā strādāja jau 40 cilvēku, un iedzīvotāji to sauca par ugunsdzēsības policiju. 1855. gadā Ņujorkā tika uzcelts arī pirmais ugunsdzēsēju tornis. Mūsdienās teju vai visās valstīs ir ugunsdzēsēju vienības, kuras dodas dzēst uguni, ja kaut kur izceļas ugunsgrēks.
Diks Advokāts

**Dirks Nikolāss "Diks" Advokāts** (; dzimis  Hāgā) ir Nīderlandes futbola treneris. Kopš 2024. gada viņš ir Kirasao futbola izlases galvenais treneris.

Savas karjeras laikā viņš ir vadījis Beļgijas, Nīderlandes, Dienvidkorejas, Apvienoto Arābu Emirātu, Krievijas, Serbijas un Irākas futbola izlases. Viņa iesauka ir "Mazais ģenerālis", atsaucoties uz viņa skolotāja Rinusa Mihelsa iesauku "Ģenerālis".

## Sasniegumi

### Trenera karjera
**SVV**

* Eerste Divisie: 1989–90

**PSV Eindhoven**

* Eredivisie: 1996–97
* KNVB beker: 1995–96
* Johan Cruijff Schaal: 1996, 1997, 2012

**Rangers**

* Skotijas Premjerlīga: 1998–99, 1999–2000
* Skotijas kauss: 1998–99, 1999–2000
* Skotijas Līgas kauss: 1998–99

**Zenit**

* Krievijas Premjerlīga: 2007
* UEFA kauss: 2007–08
* UEFA Superkauss: 2008

**Nīderlandes futbola izlase**
 
*UEFA Eiropas Čempionāts: trešā vieta 2004.gadā

## Atsauces

## Ārējās saites
Angļu-afgāņu karš

**Angļu-afgāņu karš** var būt:

* Pirmais angļu-afgāņu karš (1839-1842)
* Otrais angļu-afgāņu karš (1878-1880)
* Trešais angļu-afgāņu karš (1919)

## Skatīt arī
* Angļu-būru karš
The Times

***The Times*** ir valsts mēroga dienas avīze publicēta Lielbritānijā kopš 1785. gada, kad to pazina kā *The Daily Universal Register*.

*The Times* un tās māsu *[[The Sunday Times]]* publicē *Times Newspapers Limited* — *[[News Internationa]]l* filiāle. News International pilnībā pieder *[[News Corporation]]* grupai, kuru vada Ruperts Mērdoks. Lai gan tradicionāli mērenu centra labējās laikraksts un Konservatīvo atbalstītājs, tā ir atbalstījusi Leiboristu partiju 2001. un 2005. gada vispārējās vēlēšanās. 2005. gadā, pēc MORI datiem, balsošanas nolūkus tās lasītāju vidū bija 40% par Konservatīvo partiju, 29% par Liberālajiem demokrātiem, 26% par Leiboristiem.

## Atsauces

## Ārējās saites
Aleksandrs Blaus

**Aleksandrs Blaus** ( — ) bija Sarkanās armijas virsnieks, Padomju Savienības Varonis.

## Biogrāfija

Dzimis Maskavas apgabalā, latviešu zemnieku ģimenē. Pirmo izglītību ieguva Zeļeņkovas ciema nepilnajā vidusskolā. 1934. gadā iesaukts Sarkanajā armijā. 1937. gadā pabeidza jaunāko leitnantu kursus, iegūstot virsnieka dienesta pakāpi, bet 1941. gadā kursus "Vistrel".

Otrā pasaules karā karojis no 1941. gada novembra. Cīnījās Trešajā Ukrainas frontē, kur komandēja strēlnieku bataljonu. No 1944. gada PSKP biedrs. Kara laikā trīs reizes ievainots. Par kaujas sasniegumiem, forsējot Donavu,1944. gadā piešķirts Padomju Savienības Varoņa nosaukums.

Pēc dienesta armijā no 1945. gada strādāja Kemerovas apgabala Iekšlietu ministrijas iestādēs.

## Ārējās saites
* Biogrāfija